|  |  |
| --- | --- |
|  30.11.2022.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, ОКТОБАР 2022.** |

**Индустријска производња у Републици Србији у октобру 2022. године мања је за 0,1% у односу на октобар 2021. године, а у односу на просек 2021. године већа је за 6,6%. Индустријска производња у периоду јануар – октобар 2022. године, у поређењу са истим периодом 2021. године, већа је за 1,7%.**Посматрано **по секторима**, у октобару 2022. године, у односу на исти месец 2021. године забележена су следећа кретања:* сектор Прерађивачка индустрија – **пад** од 2,0%,
* сектор Снабдевање електричном енергијом, гасом, паром и климатизација – **пад** од 1,2%,и
* сектор Рударство –  **раст** од 18,4%.

Подаци о индустријској производњи – **по наменским групама**, у октобру 2022. године, у односу на октобар претходне године, показују да je дошло до пада у производњи: * нетрајних производа за широку потрошњу, за 5,2% и
* трајних производа за широку потрошњу енергије, за 1,4%,

док је раст забележен у производњи:* капиталних производа, за 6,7%,
* интермедијарних производа, осим енергије, за 1,9%, и
* енергије, за 0,8%.

Обим индустријске производње у октобару 2022. године, у односу на октобар 2021. године, бележи:  **пад** код 17 области (учешће у структури индустријске производње – 68%), **раст** код 12 области (учешће у структури индустријске производње – 32%).Највећи утицај на пад индустријске производње у октобару 2022. године, у односу на октобар 2021. године, имале су: Производња прехрамбених производа, Производња основних метала, Производња хемикалија и хемијских производа, Производња металних производа, осим машина и Производња електричне енергије.**Десезонирани индекс индустријске производње за октобар 2022. у односу на септембар 2022**. године показује да је за индустрију – укупно остварен раст индустријске производње од 0,5%, и да је за Прерађивачку индустрију остварен пад од 0,5%.**Десезонирани индекс индустријске производње за октобар 2022**. године, у односу на просек 2021. године, показује да у индустрији – укупно остварен раст од 0,6%, а да је у Прерађивачкој индустрији остварен пад од 1,4%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у октобру 2022. године, у односу на просек 2021. године, код укупне индустријске производње већа је за 6,8%, а код Прерађивачке индустрије већа je за 6,2%. Подаци о индустријској производњи у 2022. години биће објављивани последњег радног дана у месецу и односиће се на претходни месец.  |